**182/2011 Z. z.**

ZÁKON

z 1. júna 2011

o štítkovaní energeticky významných výrobkov a o zmene a doplnení niektorých zákonov

Zmena: 56/2018 Z. z.

Národná rada Slovenskej republiky sa uzniesla na tomto zákone:

Čl. I

*§ 1*

*Štítkovanie energeticky významných výrobkov upravuje osobitný predpis1).“.*

§ 2

1. *Dohľad nad dodržiavaním povinností dodávateľa2) a predávajúceho3) pri uvedení na trh alebo do prevádzky a pri sprístupňovaní na trhu4)energeticky významného výrobku5) vykonáva orgán dohľadu6) postupom podľa osobitného predpisu.7)*
2. *Orgán dohľadu uloží dodávateľovi alebo predávajúcemu za porušenie povinnosti podľa čl. 3 až 6 nariadenia Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198; 28.7.2017) (ďalej len „nariadenie (EÚ) 2017/1369“)“ pokutu od 200 eur do 200 000 eur.*
3. *Konanie o uložení pokuty je možné začať do jedného roka odo dňa, keď orgán dohľadu zistil porušenie povinnosti podľa čl. 3 až 6 nariadenia (EÚ) 2017/1369, najneskôr však do troch rokov odo dňa, keď k porušeniu povinností došlo.*
4. *Pri určovaní výšky pokuty sa prihliada na závažnosť, spôsob, čas trvania a následky protiprávneho konania.*
5. *Pokuty sú príjmom štátneho rozpočtu.*

*(6) Ak do jedného roka od právoplatnosti rozhodnutia o uložení pokuty podľa odseku 2 dôjde   
 k opakovanému porušeniu povinnosti podľa čl. 3 až 6 nariadenia (EÚ) 2017/1369, orgán   
 dohľadu uloží pokutu až do sumy 400 000 eur.*

§ 8

Na konanie podľa tohto zákona sa vzťahuje všeobecný predpis o správnom konaní.[11)](https://www.slov-lex.sk/pravne-predpisy/SK/ZZ/2011/182/20180401#poznamky.poznamka-11)

*§ 8a*

*Prechodné ustanovenie k úprave účinnej od 1. januára 2019*

*Konania podľa tohto zákona začaté a právoplatne neskončené do 31. decembra 2018 sa dokončia podľa tohto zákona v znení účinnom do 31. decembra 2018.*

§ 9

Týmto zákonom sa preberajú právne záväzné akty Európskej únie uvedené v [prílohe](https://www.slov-lex.sk/pravne-predpisy/SK/ZZ/2011/182/20180401#prilohy.priloha-priloha_k_zakonu_c_182_2011_z_z.oznacenie).

Čl. II

Zákon č. [147/2001 Z. z.](https://www.slov-lex.sk/pravne-predpisy/SK/ZZ/2001/147/) o reklame a o zmene a doplnení niektorých zákonov v znení zákona č. 23/2002 Z. z., zákona č. 525/2005 Z. z., zákona č. 282/2006 Z. z., zákona č. 342/2006 Z. z., zákona č. 102/2007 Z. z., zákona č. 648/2007 Z. z. a zákona č. 402/2009 Z. z. sa mení a dopĺňa takto:

1.

Za § 9 sa vkladá § 9a, ktorý vrátane nadpisu znie:

„§ 9a

Reklama energeticky významného výrobku

Reklama energeticky významného výrobku,19a) na ktorý sa vzťahuje osobitný predpis,19b) ktorá obsahuje informáciu o spotrebe energie alebo o cene energeticky významného výrobku, musí obsahovať odkaz na triedu energetickej účinnosti výrobku.“.

Poznámky pod čiarou k odkazom 19a a 19b znejú:

„19a)

§ 2 písm. a) zákona č. 182/2011 Z. z. o štítkovaní energeticky významných výrobkov a o zmene a doplnení niektorých zákonov.

19b)

Napríklad delegované nariadenie Komisie (EÚ) [1059/2010](http://eur-lex.europa.eu/LexUriServ/LexUriServ.do?uri=OJ:L:2010:314:0001:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie umývačiek riadu pre domácnosť energetickými štítkami (Ú. v. EÚ L 314, 30. 11. 2010), delegované nariadenie Komisie (EÚ) [1060/2010](http://eur-lex.europa.eu/LexUriServ/LexUriServ.do?uri=OJ:L:2010:314:0017:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie chladiacich spotrebičov pre domácnosť energetickými štítkami (Ú. v. EÚ L 314, 30. 11. 2010), delegované nariadenie Komisie (EÚ) [1061/2010](http://eur-lex.europa.eu/LexUriServ/LexUriServ.do?uri=OJ:L:2010:314:0047:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie práčok pre domácnosť energetickými štítkami (Ú. v. EÚ L 314, 30. 11. 2010).“.

2.

V § 11 ods. 3 písm. b) sa na konci čiarka vypúšťa a pripájajú sa slová „alebo § 9a“.

3.

V § 11a sa slová „akty Európskych spoločenstiev a“ nahrádzajú slovami „záväzné akty“.

4.

Nadpis prílohy znie:

„Zoznam preberaných právne záväzných aktov Európskej únie“.

5.

Príloha sa dopĺňa šiestym bodom, ktorý znie:

„6.

Smernica Európskeho parlamentu a Rady [2010/30/EÚ](http://eur-lex.europa.eu/LexUriServ/LexUriServ.do?uri=OJ:L:2010:153:0001:01:SK:HTML) z 19. mája 2010 o udávaní spotreby energie a iných zdrojov energeticky významnými výrobkami na štítkoch a štandardných informáciách o výrobkoch (prepracované znenie) (Ú. v. EÚ L 153/1, 18. 6. 2010).“.

Čl. III

Zákon č. [128/2002 Z. z.](https://www.slov-lex.sk/pravne-predpisy/SK/ZZ/2002/128/) o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z., zákona č. 22/2004 Z. z., zákona č. 451/2004 Z. z., zákona č. 725/2004 Z. z., zákona č. 266/2005 Z. z., zákona č. 308/2005 Z. z., zákona č. 646/2005 Z. z., zákona č. 648/2007 Z. z., zákona č. 67/2010 Z. z., zákona č. 129/2010 Z. z. a zákona č. 161/2011 Z. z. sa dopĺňa takto:

1.

§ 2 sa dopĺňa písmenom l), ktoré znie:

„l)

dodržiavanie povinností vzťahujúcich sa na energeticky významný výrobok podľa osobitného predpisu.9c)“.

Poznámka pod čiarou k odkazu 9c znie:

„9c)

Napríklad zákon č. 182/2011 Z. z. o štítkovaní energeticky významných výrobkov a o zmene a doplnení niektorých zákonov, delegované nariadenie Komisie (EÚ) [1059/2010](http://eur-lex.europa.eu/LexUriServ/LexUriServ.do?uri=OJ:L:2010:314:0001:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie umývačiek riadu pre domácnosť energetickými štítkami (Ú. v. EÚ L 314, 30. 11. 2010), delegované nariadenie Komisie (EÚ) [1060/2010](http://eur-lex.europa.eu/LexUriServ/LexUriServ.do?uri=OJ:L:2010:314:0017:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie chladiacich spotrebičov pre domácnosť energetickými štítkami (Ú. v. EÚ L 314, 30. 11. 2010), delegované nariadenie Komisie (EÚ) [1061/2010](http://eur-lex.europa.eu/LexUriServ/LexUriServ.do?uri=OJ:L:2010:314:0047:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie práčok pre domácnosť energetickými štítkami (Ú. v. EÚ L 314, 30. 11. 2010), delegované nariadenie Komisie (EÚ) [1062/2010](http://eur-lex.europa.eu/LexUriServ/LexUriServ.do?uri=OJ:L:2010:314:0064:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie televízorov energetickými štítkami (Ú. v. EÚ L 314, 30. 11. 2010).“.

2.

V poznámke pod čiarou k odkazu 17a sa na konci bodka nahrádza čiarkou a pripája sa táto citácia:

„zákon č. 182/2011 Z. z. “.

3.

Za § 14 sa vkladá § 14a, ktorý znie:

„Týmto zákonom sa preberajú právne záväzné akty Európskej únie uvedené v prílohe.“.

Čl. IV

Zákon č. [25/2006 Z. z.](https://www.slov-lex.sk/pravne-predpisy/SK/ZZ/2006/25/) o verejnom obstarávaní a o zmene a doplnení niektorých zákonov v znení zákona č. 282/2006 Z. z., zákona č. 102/2007 Z. z., zákona č. 232/2008 Z. z., zákona č. 442/2008 Z. z., zákona č. 213/2009 Z. z., zákona č. 289/2009 Z. z., zákona č. 402/2009 Z. z., zákona č. 503/2009 Z. z., zákona č. 73/2010 Z. z., zákona č. 129/2010 Z. z., zákona č. 58/2011 Z. z. a zákona č. 158/2011 Z. z. sa mení a dopĺňa takto:

1.

V § 34 sa za odsek 4 vkladajú nové odseky 5 a 6, ktoré znejú:

„(5)

Ak ide o obstaranie energeticky významného výrobku,10b) verejný obstarávateľ v opise predmetu zákazky určí požiadavky len na taký energeticky významný výrobok, ktorý spĺňa kritériá najvyššej výkonnosti a patrí do najvyššej triedy energetickej účinnosti podľa osobitného predpisu.10c)

(6)

Povinnosť podľa odseku 5 sa na verejného obstarávateľa nevzťahuje,

a)

ak ide o zákazku, ktorej predpokladaná hodnota je nižšia ako finančné limity podľa § 4 ods. 2, alebo

b)

ak obstaranie výrobku podľa odseku 5 v najvyššej triede energetickej účinnosti a najvyššej výkonnosti nie je vhodné vzhľadom na efektívnosť nákladov, nie je ekonomicky únosné pre verejného obstarávateľa, nie je technicky vhodné alebo neumožňuje hospodársku súťaž.“.

Poznámky pod čiarou k odkazom 10b a 10c znejú:

„10b)

§ 2 písm. a) zákona č. 182/2011 Z. z. o štítkovaní energeticky významných výrobkov a o zmene a doplnení niektorých zákonov.

10c)

Napríklad zákon č. 182/2011 Z. z., delegované nariadenie Komisie (EÚ) č. [1059/2010](http://eur-lex.europa.eu/LexUriServ/LexUriServ.do?uri=OJ:L:2010:314:0001:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie umývačiek riadu pre domácnosť energetickými štítkami (Ú. v. EÚ L 314, 30. 11. 2010), delegované nariadenie Komisie (EÚ) [1060/2010](http://eur-lex.europa.eu/LexUriServ/LexUriServ.do?uri=OJ:L:2010:314:0017:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie chladiacich spotrebičov pre domácnosť energetickými štítkami (Ú. v. EÚ L 314, 30. 11. 2010), delegované nariadenie Komisie (EÚ) [1061/2010](http://eur-lex.europa.eu/LexUriServ/LexUriServ.do?uri=OJ:L:2010:314:0047:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie práčok pre domácnosť energetickými štítkami (Ú. v. EÚ L 314, 30. 11. 2010), delegované nariadenie Komisie (EÚ) [1062/2010](http://eur-lex.europa.eu/LexUriServ/LexUriServ.do?uri=OJ:L:2010:314:0064:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie televízorov energetickými štítkami (Ú. v. EÚ L 314, 30. 11. 2010).“.

Doterajšie odseky 5 až 16 sa označujú ako odseky 7 až 18.

2.

V § 34 ods. 16 sa slová „odseku 13“ nahrádzajú slovami „odseku 15“.

3.

Nadpis prílohy č. 7 znie:

„Zoznam preberaných právne záväzných aktov Európskej únie“.

4.

Príloha č. 7 sa dopĺňa ôsmym bodom, ktorý znie:

„8.

Smernica Európskeho parlamentu a Rady [2010/30/EÚ](http://eur-lex.europa.eu/LexUriServ/LexUriServ.do?uri=OJ:L:2010:153:0001:01:SK:HTML) z 19. mája 2010 o udávaní spotreby energie a iných zdrojov energeticky významnými výrobkami na štítkoch a štandardných informáciách o výrobkoch (prepracované znenie) (Ú. v. EÚ L 153/1, 18. 6. 2010).“.

Čl. V

Zákon č. [125/2006 Z. z.](https://www.slov-lex.sk/pravne-predpisy/SK/ZZ/2006/125/) o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení zákona č. 309/2007 Z. z., zákona č. 462/2007 Z. z., zákona č. 555/2007 Z. z., zákona č. 400/2009 Z. z., zákona č. 52/2010 Z. z., zákona č. 67/2010 Z. z. sa mení a dopĺňa takto:

1.

V poznámke pod čiarou k odkazu 1 sa na konci pripája táto citácia:

„Zákon č. 182/2011 Z. z. o štítkovaní energeticky významných výrobkov a o zmene a doplnení niektorých zákonov.“.

2.

§ 7 ods. 3 sa dopĺňa písmenom q), ktoré znie:

„q) kontroluje pri výkone dohľadu nad trhom dodržiavanie povinností vzťahujúcich sa na energeticky významný výrobok podľa osobitného predpisu.18ab)“.

Poznámka pod čiarou k odkazu 18ab znie:

„18ab)

Napríklad zákon č. 182/2011 Z. z., delegované nariadenie Komisie (EÚ) č. [1059/2010](http://eur-lex.europa.eu/LexUriServ/LexUriServ.do?uri=OJ:L:2010:314:0001:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie umývačiek riadu pre domácnosť energetickými štítkami (Ú. v. EÚ L 314, 30. 11. 2010), delegované nariadenie Komisie (EÚ) [1060/2010](http://eur-lex.europa.eu/LexUriServ/LexUriServ.do?uri=OJ:L:2010:314:0017:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie chladiacich spotrebičov pre domácnosť energetickými štítkami (Ú. v. EÚ L 314, 30. 11. 2010), delegované nariadenie Komisie (EÚ) [1061/2010](http://eur-lex.europa.eu/LexUriServ/LexUriServ.do?uri=OJ:L:2010:314:0047:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie práčok pre domácnosť energetickými štítkami (Ú. v. EÚ L 314, 30. 11. 2010), delegované nariadenie Komisie (EÚ) [1062/2010](http://eur-lex.europa.eu/LexUriServ/LexUriServ.do?uri=OJ:L:2010:314:0064:01:SK:HTML) z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie televízorov energetickými štítkami (Ú. v. EÚ L 314, 30. 11. 2010).“.

3.

V § 23 sa slová „akty Európskych spoločenstiev a“ nahrádzajú slovami „záväzné akty“.

4.

Nadpis prílohy znie:

„Zoznam preberaných právne záväzných aktov Európskej únie“.

5.

Príloha sa dopĺňa tretím bodom, ktorý znie:

„3.

Smernica Európskeho parlamentu a Rady [2010/30/EÚ](http://eur-lex.europa.eu/LexUriServ/LexUriServ.do?uri=OJ:L:2010:153:0001:01:SK:HTML) z 19. mája 2010 o udávaní spotreby energie a iných zdrojov energeticky významnými výrobkami na štítkoch a štandardných informáciách o výrobkoch (prepracované znenie) (Ú. v. EÚ L 153/1, 18. 6. 2010).“.

Čl. VI

Účinnosť

*Tento zákon nadobúda účinnosť 1. januára 2019.*

Ivan Gašparovič v. r.

Richard Sulík v. r.

Iveta Radičová v. r.

1)

*Nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198; 28.7.2017).*

2)

*Čl. 2 ods. 14 nariadenia (EÚ) 2017/1369.*

3)

*Čl. 2 ods. 13 nariadenia (EÚ) 2017/1369.*

4)

*Čl. 2 ods. 7 až 9 nariadenia (EÚ) 2017/1369.*

5)

*Čl. 2 ods. 1 nariadenia (EÚ) 2017/1369.*

6)

*§ 26 písm. a) zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov.*

7)

*Čl. 8 ods. 1, 3 a 5 a čl. 9 nariadenia (EÚ) 2017/1369.*

*§ 27 a 28 zákona č. 56/2018 Z. z.*

11)

Zákon č. [71/1967 Zb.](https://www.slov-lex.sk/pravne-predpisy/SK/ZZ/1967/71/) o správnom konaní (správny poriadok) v znení neskorších predpisov.